proxectonos/corpus_dominio_legal_administrativo_tmp huggingface dataset:
APROBACIÓN DA RELACIÓN DEFINITIVA, DESIGNACIÓN DA COMISIÓN DE VALORACIÓN E DATA DA SÚA CONSTITUCIÓN DO PROCESO DE SELECCIÓN CONVOCADO PARA A PROVISIÓN DUN POSTO DE XEFATURA DE NEGOCIADO (MORRAZO – VAL MIÑOR).
ADMINISTRACIÓN LOCAL — Provincial — Deputación Provincial (Persoal, oposicións, 06/08/2019)

O deputado, en virtude das competencias delegadas da Presidencia en materia de persoal, dita a seguinte “No Boletín Oficial da Provincia núm.94, de 20 de maio de 2019, publicouse a Resolución pola que se aproba a relación provisional de persoas aspirantes admitidas e excluídas no proceso de selección convocado para a provisión de un posto de xefatura de negociado (Morrazo- Val Miñor). De acordo co disposto na base quinta convocatoria e no artigo 20 do Real Decreto 364/95, de 10 de marzo, 1º. Aprobar a relación definitiva de persoas aspirantes admitidas e excluídas que se detalla no Anexo I desta Resolución.2º. Designar os membros que integrarán a Comisión de valoración e determinar a data en que terá lugar a súa constitución e valoración de méritos. A constitución do tribunal e valoración de méritos terá lugar o día 12 de agosto de 2019, ás 12:00 horas, no Pazo Provincial (Avda. Montero Ríos s/n). De acordo co disposto nas bases da convocatoria, as persoas integrantes da comisión de valoración deberán absterse de intervir, comunicándollo ao deputado delegado, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei.” Pontevedra, 30 de xullo de 2019.—O Deputado delegado.—O Secretario.
MODIFICACIÓN DAS BASES DE EXECUCIÓN DO ORZAMENTO 2019
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/12/2019)

De acordo co disposto no artigo 169 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, o acordo exponse ao público por espazo 15 días, durante os cales os interesados poderán examinalo e presentar reclamacións ante o Pleno. O acordo considerarase definitivamente aprobado se durante o citado prazo non se presentasen reclamacións; en caso contrario, o Pleno disporá dun prazo dun mes para resolvelas. Marín, a 16.12.19 (documento asinado electronicamente). A alcaldesa María Ramallo Vázquez
CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS PENDENTES DO EXERCICIO 2019
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 07/08/2019)

Pola Presidencia do Consorcio, mediante resolución de data 09.07.2019, en virtude das competencias delegadas polo Comité Directivo do Consorcio de Augas do Louro (BOPDEPO núm.128/05-07-2019), aprobouse o CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS PENDENTES DO EXERCICIO 2019. En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei e o artigo 24 doRd 939/2005, de 29 de xullo, polo que se aproba o Regulamento Xeral de Recadación, procede fixar coa antelación suficiente os prazos de pagamento do período voluntario de cobranza para os tributos de cobro periódico e de notificación colectiva. Considerando que por acordo do Comité Directivo na sesión desenvolvida o 5 de xuño de 2019, delegouse na Presidencia do Consorcio a competencia para a aprobación dos calendarios anuais do contribuínte para os tributos e prezos públicos xestionados polo Consorcio para a xestión do ciclo urbano da auga do Louro. Vista a Proposta da Xerencia de data 03 de xullo de 2019. En virtude do anterior, esta Presidencia, en virtude das súas facultades adopta a seguinte 1.—Aprobar o Calendario Fiscal do contribuínte para as obrigas tributarias e fiscais pendentes do exercicio 2019, consonte ós prazos sinalados nos cadros que se xuntan, e coas especificacións que a continuación se describen.2.—Proceder á súa difusión mediante a súa publicación no Boletín Oficial da Provincia de Pontevedra, no taboleiro de anuncios da sede electrónica do Consorcio, así como nos taboleiros de anuncios das oficinas dos concellos consorciados, remitindo ademáis nota de prensa aos medios de comunicación de maior difusión para xeral coñecemento dos particulares.
APROBACIÓN DO PADRÓN DE AUGA 2019-1T
ADMINISTRACIÓN LOCAL — Municipal — Soutomaior (Recadación, 22/04/2019)

Aprobado por Resolución de Alcaldía núm.2019-0032 de data 28 de xaneiro de 2019 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 1º trimestre do ano 2019, 1.—Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia 3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Soutomaior, a 10 de abril de 2019.—O ALCALDE, Asdº: Imram Lisarde Meire.
EXPOSICIÓN PÚBLICA MODIFICACIÓN RPT: FUNCIÓNS POSTO TÉCNICO/A XUVENTUDE, ORIENTACIÓN LABORAL E RESPONSABLE OMIX DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Presupostos e cadros de persoal, 10/10/2019)

Por Acordo do Pleno municipal de data 26/09/19, aprobouse inicialmente a modificación da Relación de Postos de Traballo do Concello de Soutomaior en relación coas funcións de Técnico/a de Xuventude, Orientación Laboral e Responsable da OMIX. Sométese o expediente a información pública por prazo de quince días, a contar desde o día seguinte ao de publicación do presente anuncio en o Boletín Oficial da Provincia de Pontevedra, durante o cal os/as interesados/as poderán presentar as alegacións que estimen oportunas. Así mesmo, estará a disposición dos/as interesados/as na sede electrónica deste Concello [http://soutomaior.sedelectronica.es]. Considerarase aprobada definitivamente a modificación da RPT se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. Soutomaior, 3 de outubro de 2019 O ALCALDE
CORRECCIÓN ERROS ANEXO SUBVENCIÓNS ORZAMENTO 2019
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 13/08/2019)

Mediante sesión plenaria celebrada o pasado día 31 de xullo de 2019, aprobouse a corrección de erros materiais na relación de subvencións a outorgar en concepto de actividades culturais, deportivas e outras dos Orzamentos para 2019, ao ter sido eliminada a subvención á Fundación Amigos de Galicia, como se desprende da Memoria de Alcaldía e das consignacións do Orzamento de gastos, así como advertidos erros no obxecto referentes ao período ao que deben corresponder. O ALCALDE. HAGI EL HAMEL CHEREGI.
PADRÓN DA TAXA POLA RECOLLIDA DE LIXO-VIVENDAS ANO 2019
ADMINISTRACIÓN LOCAL — Municipal — Vigo (Recadación, 18/06/2019)

Lugar: Na oficina de lixo-vivendas do Concello de luns a venres, no terminal sito na Lonxa do Concello de luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. O ALCALDE P. D Vigo, xuño 2019 Asina: O Concelleiro Delegado de Orzamentos e Facenda
DH. A36.67157. SOLICITUDE DE JESÚS FERNÁNDEZ FORTES DE CONCESIÓN DUN CAUDAL DE AUGA NO LUGAR DE BARBEIRA, PARROQUIA DE ESCUADRA, CONCELLO DA LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/10/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A captación consiste nun nacente natural afondado ata 1,5 m e protexido con pedra do que parte tubo ata depósito ladrillo 1,50x1,50x1,50 m na mesma parcela. Dende o depósito condúcese a auga ata vivenda sita en parc.857, pol.16 da Lama. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Lama ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RECTIFICACIÓN PROCESO DE PROVISIÓN TEMPORAL EN COMISIÓN DE SERVIZOS POR RAZÓNS DE URXENCIA DE POSTOS DE TRABALLO VACANTES NO SERVIZO DE PREVENCIÓN E EXTINCIÓN DE INCENDIOS E SALVAMENTO (SPEIS) EXP 34786/220
ADMINISTRACIÓN LOCAL — Municipal — Vigo (Persoal, oposicións, 13/11/2019)

“ Primeiro.- Rectificar o punto SEGUNDO da Resolución de data 10/10/2019 (BOP 21/10/2019 y DOG 24/10/2019) que aproba a convocatoria para a provisión temporal en réxime de comisión de servizos dos postos de traballo de 15 bombeiros e 4 condutores bombeiros, asociados as prazas vacantes incluídas nas Ofertas de Emprego Público 2017, 2018 y 2019, na que deberá constar que: “As solicitudes se dirixirán a Excma. Alcaldía-Presidencia do Concello de Vigo y se presentarán no Rexistro Xeral do Concello de Vigo, ou por calquera medio previsto no artigo 16.4 da Lei 39/2015, do 1 de outubro, do procedemento administrativo común das Administracións Públicas, e normativa da concordante aplicación; durante un prazo de 10 días hábiles contados desde o día seguinte o da publicación no BOP de Pontevedra da rectificación da convocatoria pública para a provisión con carácter temporal na comisión de servizos de 15 postos de bombeiro e 4 de condutor-bombeiro. Segundo.- Ordenar a urxente publicación da Resolución no Boletín Oficial de Pontevedra.” Contra a presente resolución, e de conformidade co previsto nos artigos 123 e 124 da Lei 39/2015, do 1 de outubro, del Procedemento Administrativo, poderase interpoñer recurso de reposición ante o mesmo órgano que a ditou no prazo de 1 mes a contar desde o día seguinte o da publicación, ou ben, directamente recurso contencioso-administrativo ante os Xulgados do Contencioso-Administrativo de Vigo no prazo de 2 meses, nos supostos, termos e condiciones do disposto nos artigos 8, 25 e 46 da Lei 29/1998, do 13 de xullo, reguladora da Xurisdición Contencioso-Administrativa. Se se interpuxo o primeiro, no poderá interpoñerse recurso contencioso-administrativo hasta que se resolva expresamente ou se produza a desestimación presunta do recurso de r eposición interposto.” Vigo, data segundo sinatura electrónica. A tenente de alcalde e Concelleira-Delegada da Área de Empresa, Economía, Seguridade e Organización Municipal (Delegación competencial por Decretos de 18/06/2019, 26/06/2019 e 02/09/2019 e acordos da Xunta de Goberno Local de 20/06/2019, 04/07/2019 e 05/09/2019). Neiva Maria Guglielmi Hayden
APROBACIÓN INICIAL DO EXPEDIENTE DE MODIFICACIÓN DA ORDENANZA FISCAL REGULADORA DA TAXA POR AUTORIZACIÓN DE OBRAS E ACTUACIÓNS NAS ZONAS DE INFLUENCIA DAS ESTRADAS PROVINCIAIS
ADMINISTRACIÓN LOCAL — Provincial — Deputación Provincial (Ordenanzas e Regulamentos, 16/09/2019)

De conformidade co disposto no artigo 17 Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), os interesados os que se refire o artigo 18 do citado texto refundido da Lei de Facendas Locais poderán examinar o expediente e durante o mesmo prazo daráselles audiencia a efectos de que poidan presentar as reclamacións e facer as alegacións e suxerencias que estimen oportunas. No caso de que non se formulen reclamacións durante o período de exposición pública este acordo provisional considerarase elevado a definitivo de conformidade co que dispón o artigo 17.3 do citado texto refundido da Lei Reguladora das Facendas Locais. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal” os correspondentes informes do expediente de modificación da ordenanza fiscal reguladora da taxa por autorización de obras e actuacións nas zonas de influencia das estradas provinciais e o texto da ordenanza cos artigos modificados. O que se fai público para xeral coñecemento e efectos. Pontevedra, 13 de setembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
SUBVENCIÓNS CONCEDIDAS TRAMITADAS POLO SERVIZO DE COOPERACIÓN DA DEPUTACION DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 08/10/2019)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 01 de Xullo ata o 30 de Setembro de 2019, tramitadas polo Servizo de Cooperación da Deputación de Pontevedra. Pontevedra, a 30 de setembro de 2019. O deputado delegado da Área O secretario xeral, de Cooperación Municipal (Por delegación, a xefa do Servizo de Cooperación segundo R. P. nº 2016001033, de 25-01-2016) Santos Héctor Rodríguez Díaz Marina Piñeiro Novo
BASES E CONVOCATORIA BOLSA DE EMPREGO AUXILIARES DE AXUDA NO FOGAR
ADMINISTRACIÓN LOCAL — Municipal — Rosal, O (Persoal, oposicións, 24/10/2019)

Mediante resolución da Alcaldía do día de hoxe acordouse aproba-las bases e a convocatoria para a constitución dunha bolsa de emprego de auxiliares de axuda no fogar. Pola presente ábrese un prazo de 7 días hábiles, a partir do seguinte ó da publicación deste anuncio, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostos na sede electrónica municipal. As bases íntegras están publicadas no taboleiro de anuncios físico e no da sede electrónica do Concello do Rosal (orosal. sedelectronica. es) O Rosal, 16 de outubro de 2019 Ánxela Fernández Callís ALCALDESA
EXPEDIENTE DE MODIFICACIÓN DE CRÉDITOS 2/2018
ADMINISTRACIÓN LOCAL — Municipal — Ribadumia (Presupostos e cadros de persoal, 14/01/2019)

Aprobado inicialmente polo Pleno do Concello de Ribadumia, na sesión celebrada o 20 de decembro de 2018, o Expediente de modificación de créditos nº 2/2018 consistente en Créditos Extraordinarios e suplementos de crédito por importe de 251.350,00 euros financiado con Remanente Líquido de Tesourería para Gastos Xerais e mediante baixas doutras partidas. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. Ribadumia, a 21 de decembro de 2018. O alcalde David José Castro Mougán
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidade de Usuarios de Auga de Roberdechán Centro (Outros documentos, notificacións e informacións públicas, 08/02/2019)

Convócase aos usuarios da auga á Asemblea Xeral ordinaria que se celebrará no lugar de costume o vindeiro día 17 de marzo domingo, ás 9 horas en 1ª convocatoria, e á saída da misa (12,00 h.) en 2ª. E coa seguinte ORDE DO DÍA: Fdo. Gerardo Vázquez Rodríguez PRESIDENTE
DH. A36.66094. SOLICITUDE DE CRELPABE, S. L., DE AUTORIZACIÓN DUN CAUDAL DE AUGA NO LUGAR DE PENENTE, PARROQUIA DE NOGUEIRA, CONCELLO DE MEIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/10/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga captarase en tres pozos barrena Ø 125 mm, uns 100 m prof. e bombearase a dous locais, onde se depurará antes de conducilo ás piscinas do futuro parque de lecer, para reposición de perdas. O que se fai público, para xeral coñecemento, por un prazo de vinte (20) días naturais a partir do seguinte á 23 de maio de 2019 de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros. Sinatura dixital).
CONVOCATORIA PLENO EXTRAORDINARIO 13-SETEMBRO-2019 (EN SUSTITUCIÓN ORDINARIO DE AGOSTO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/09/2019)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de agosto) do Pleno da Deputación Provincial, ás doce horas (12,00) do día 13 de setembro de 2019 (venres), para tratar da seguinte
EXPOSICIÓN DO INFORME DA CONTA XERAL
ADMINISTRACIÓN LOCAL — Municipal — Sanxenxo (Presupostos e cadros de persoal, 22/08/2019)

De acordo ao disposto no artigo 212.3 do Real decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, suxeitase a información pública a conta xeral do Concello, relativa ao exercicio de 2018, xunto co informe da Comisión especial de contas, co fin de que durante 15 días e 8 máis, os interesados poidan presentar reclamacións, reparos ou observacións. Examinados estes pola Comisión especial e practicadas cantas comprobacións estime necesarias, emitirá novo informe. A conta refírese a todos os entes en consolidación orzamentaria de acordo ao disposto no artigo 164. Sanxenxo, o alcalde Telmo Martín González
PREZO PÚBLICO EIM SETEMBRO 2019
ADMINISTRACIÓN LOCAL — Municipal — Estrada, A (Recadación, 01/10/2019)

Mediante o Decreto da Alcaldía núm.1115, do 23 de setembro de 2019, aprobouse a liquidación correspondente ao Prezo público polo servizo de gardería municipal de SETEMBRO de 2019 cun importe de 6.863,32 € e un total de 93 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 23/9/2019 ao 23/11/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe. O alcalde
CORRECCIÓN ERROS REXIME DEDICACIÓN EXCLUSIVA DO CARGO DE ALCALDE
ADMINISTRACIÓN LOCAL — Municipal — Lalín (Outros documentos, notificacións e informacións públicas, 02/09/2019)

A Corporación Municipal en Pleno, en sesión extraordinaria do día 26 de xullo de 2019, entre outros adoptou, por maioría dos membros de dereito da Corporación o acordo cuia parte dispositiva se transcribe: Primeiro.- Corrixir o erro que consta no acordo plenario do 28 de xuño de 2019 para dedicación exclusiva do cargo de alcalde, fixando as retribucións asignadas en 50.122,66 euros brutos anuais, con efectos económicos dende o día 1 de agosto de 2019, mantendo iguais os restantes términos do antedito acordo. Segundo.- Tramítese ós servizos económicos municipais e publiquese no Boletín Oficial da Provincia. (Asinado electrónicamente a marxe). O alcalde-presidente, José Crespo Iglesias
DELEGACIÓN DE COMPETENCIAS NOS CONCELLEIROS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/08/2019)

Vista a celebración das eleccións municipais o día 26 de maio de 2019, e téndose procedido o día 15 de xuño á constitución da nova Corporación Local, en uso das miñas atribucións, e ao amparo dos artigos 23.4 da Lei 7/1985, do 2 de abril, Reguladora das Bases do Réxime Local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, e visto o informe do secretario municipal sobre a organización municipal, pola presente RESOLVO: Primeiro.— Realizar as seguintes delegacións especiais, que comprenderán a dirección interna e a xestión dos servizos correspondentes, en favor dos concelleiros que se relacionan a continuación, indicando que non poderán incluír a facultade de resolver mediante actos administrativos que afecten a terceiros: 1. Obras e Servizos: D. Xurxo Roiget Bais 2. Promoción económica e Sectores produtivos: Dª. Olarizu Sumbundu Esbec 3. Cultura, Mocidade e Normalización lingüística: D. Silvio Antonio Diaz Guardamino Echemendia 4.- Facenda, Urbanismo e Infraestruturas: D. Lucio Angel Diego Gerardo Vitora Fritz 5. Servizos Sociais e Migración: Dª. Kimberley Villoldo Lasagabaster 6. Educación e Novas Tecnoloxías: Dª. Jennyfer Sara Manuela Garrochena Villamañan 7. Turismo e Deportes: D. Marcelino Ramon Mames Volpi 8. Sanidade e Consumo: Dª. Elsa Margarita Trach Pedley Segundo.— A Alcaldía resérvase Medio Ambiente e Crecemento sostible, así como Políticas e Igualdade e de Loita contra a discriminiación de xénero que serán transversais Terceiro.— Do presente decreto darase conta ao Pleno na primeira sesión que celebre, e publicarase no Boletín Oficial da Provincia e publicalo tamén no taboleiro e no Portal de Transparencia do Concello, sen prexuízo da súa efectividade dende o día seguinte á súa sinatura Cuarto.— Notificar este decreto aos interesados, facéndolles saber que a delegación se entenderá aceptada tacitamente se no termo de TRES DÍAS hábiles contados dende a notificación do presente decreto, non fan manifestación expresa ante o órgano delegante, da súa non aceptación. O alcalde, Francisco Costa Fernández (sinatura electrónica na marxe)
APROBACIÓN PROXECTO DE OBRAS DE “RECUPERACIÓN PATRIMONIAL, ETNOGRÁFICA E PAISAXÍSTICA DOS BAÑOS DE SAN XUSTO”, E DELEGAR AS COMPETENCIAS PARA A APROBACIÓN DO PROXECTO E DO EXPEDIENTE DE CONTRATACIÓN NA PRESIDENCIA DA COMISIÓN XESTORA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 16/04/2019)

A Comisión Xestora do Concello de Cerdedo-Cotobade o día 02 de abril de 2019, adoptou por unanimidade dos seus membros presentes no acto o seguinte acordo: 1.—Aprobar o proxecto de obras de “Recuperación patrimonial, etnográfica e paisaxística dos Baños de San Xusto”. 2.—Delegar as competencias para a aprobación do proxecto e do expediente de contratación das obras de “Recuperación patrimonial, etnográfica e paisaxística dos Baños de San Xusto” na Presidencia, con todas as facultades necesarias para a súa tramitación.3.—A presente Resolución producirá efectos desde o día siguiente ao da súa adopción, sen prexuízo da súa publicación no «Boletín Oficial» da Provincia. Cerdedo-Cotobade O Presidente Jorge Cubela López Documento asinado dixitalmente á marxe na data reflictida
DELEGACIÓNS ESPECIAIS RELATIVAS Á ESTRATEXIA DUSI "VILAGARCÍA AVANZA"
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 01/07/2019)

Segundo resolución definitiva de data 12 de decembro de 2016 (BOE 14/12/2016) da Secretaría de Estado de Presupostos y Gastos, seleccionouse e concedeuse axuda á Estratexia de Desenvolvemento Urbano Sostible e Integrado (EDUSI) presentada polo Concello de Vilagarcía de Arousa denominado EDUSI “Vilagarcía Avanza” e que será cofinanciada a través do Programa Operativo de Crecemento Sostible FEDER 2014-2020. Ademais, o Concello de Vilagarcía de Arousa como Entidade Beneficiaria e como Organismo Intermedio do FEDER para a selección de operacións, con data 16 de decembro de 2016 subscribe Acordo de Compromiso en materia de asunción de funcións para a Xestión FEDER do Concello de Vilagarcía de Arousa, Anexo VII do Manual de Procedemento Vilagarcía Avanza. Con data 2 de outubro de 2017 infórmase, pola Dirección Xeral de Relacións coas Comunidades Autónomas i Entes Locais como Organismo Intermedio de Xestión, da avaliación favorable da nova versión do Manual de Procedementos da EDUSI “Vilagarcía Avanza” propostos polo Concello de Vilagarcía de Arousa. Así, no punto 2.2. Organización e funcionamento da entidade DUSI do Manual de Procedemento aprobado, aparece definida a composición e función de cada comité, unidade e responsable da EDUSI Vilagarcía Avanza. Vistos os antecedentes e de conformidade co artigo 43 e seguintes do RD 2568/1986, de 28 de novembro, polo que se aproba o Regulamento de Organización, Funcionamento e o Réxime Xurídico das Entidades Locais esta Alcaldía-Presidencia, no uso das facultades que lle confire a lexislación vixente, Primeiro: Efectuar as delegacións especiais relativas, á Estratexia DUSI “Vilagarcía Avanza” do Programa Operativo de Crecemento Sostible FEDER 2014-2020 no marco do Manual de Procedemento, nas seguintes unidades e a favor do persoal do Concello de Vilagarcía de Arousa nomeado a continuación: Segundo: A presente delegación especial efectuada a favor dos/as Concelleiros/as citados que se citan no presente Decreto, conleva a facultade de emitir actos que afecten a terceiros, durante o tempo de execución da Estratexia DUSI “Vilagarcía Avanza”, sempre e cando non afecte a competencias que están delegadas na Xunta de Goberno Local. Terceiro: O alcalde, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Carto: As precedentes delegacións deberán ser aceptadas por parte do persoal, entendéndose aceptada tacitamente si no prazo de tres días hábiles no se fai expresa manifestación renunciando á delegación. Quinto: Notifíquese a presente resolución, ao persoal a favor do cal se efectuaron as delegacións especiais relativas á Estratexia DUSI “Vilagarcía Avanza” Vilagarcía de Arousa, a 20 de xuño de 2019. Sinatura dixitalizada. O alcalde-presidente Alberto Varela Paz
APROBACIÓN INICIAL MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERVIZO DE SUMIDOIROS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 04/10/2019)

Aprobada inicialmente por acordo do Pleno ordinario deste Concello, celebrado o 26 de setembro de 2019, a modificación da ordenanza fiscal reguladora da taxa pola prestación do servizo de sumidoiros, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública para que nun prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o día seguinte da súa publicación. En Cambados, a 30 de setembro de 2019. A alcaldesa Fátima Abal Roma
APROBACIÓN INICIAL DO EXPEDIENTE ADMINISTRATIVO Nº 2222/2019 DE MODIFICACIÓN DE CRÉDITO N 101/2019 MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Guarda, A (Presupostos e cadros de persoal, 09/10/2019)

O Pleno deste Concello, en sesión ordinaria celebrada o día 27/09/2019, aprobou inicialmente o expediente de modificación de crédito nº 2222/2019 mediante CRÉDITO EXTRAORDINARIO por un importe de 35.462,97 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Documento asinado electronicamente. O alcalde Antonio Lomba Baz
DH. W36.65613. SOLICITUDE DE SUSANA RODRÍGUEZ BARREIRO DE CONSTRUCIÓN VIVENDA UNIFAMILIAR NO LUGAR DE ROTEAS, BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/05/2019)

As obras solicitadas consisten na construción de vivenda unifamiliar de planta baixa e 109,11 m 2 de superficie total construída, con cimentación e estrutura de formigón armado, cuberta plana, solados, divisións, revestimentos, carpintarías e servizos, soportal de 18,38 m 2, e máis peche perimetral de parcela de 125 ml de lonxitude con zócolo de fábrica e malla metálica por riba e de 77 ml de malla metálica de 1,60 m de altura para paso a parcelas lindeiras, en parcela de referencia catastral 54003A029005500000HD, en zona de policía e a unha distancia de 45,14 m do leito do río Baíña, no lugar Roteas, parroquia de Baíña, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 14 de marzo de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DISOLUCIÓN DA MANCOMUNIDADE VOLUNTARIA DE MUNICIPIOS DE AROUSA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 23/07/2019)

A Comisión Xestora da Mancomunidade Voluntaria de Municipios de Arousa, en sesión celebrada o día 24 de outubro de 2017, adoptou o seguinte acordo: 1.—Deixar sen efecto o acordo adoptado pola Comisión Xestora da Mancomunidade o día 5 de xuño de 2014.2.—Aprobar a disolución da Mancomunidade Voluntaria de Municipios de Arousa nos termos que se reflicten no Convenio acadado, e que en resumo son os seguintes: A exclusión dos demais concellos deste reparto débese a que ao longo do tempo da existencia da Mancomunidade realizaron unha achegas insignificantes ou na maioría dos casos inexistentes. O acordo citado anteriormente expúxose ao público polo prazo de un mes, para a presentación de reclamacións, mediante anuncio publicado no BOP de data 10 de novembro de 2017. Presentáronse reclamacións durante o citado período de exposición ao público por parte de: Todos os concellos que integran a Mancomunidade Voluntaria de Municipios de Arousa, Vilagarcía de Arousa, Vilanova de Arousa, O Grove, Meis, Meaño, Ribadumia e Catoira, aprobaron polo pleno das respectivas corporacións municipais a ratificación do acordo citado de 24 de outubro de 2017, de disolución da Mancomunidade, así como a desestimación das reclamacións citadas. Posteriormente con data 22 de novembro de 2018, levantouse unha acta nas instalacións do Matadoiro e comprobouse coa presenza das tres partes, Mancomunidade, Concesionaria e Comunidade de montes, os elementos (maquinaria e outros), existentes nesa data e que continúan adscritos ao servizo ata o 31 de decembro de 2020. Fixándose tamén definitivamente os elementos que quedarán nas instalacións e os que poderá retirar a empresa Ramiro Martínez S. L. a partir do día 31 de decembro de 2020, no caso de non continuar coa xestión do servizo. Publícase para xeral coñecemento a disolución da Mancomunidade así como a perda da súa personalidade xurídica. Vilagarcía de Arousa, á data da sintura electrónica O Alcalde de Vilagarcía de Arousa e Presidente da Mancomunidade V. M. A., ata a ratificación da súa disolución polos plenos dos concellos. Nancy Jesus Basu Melenciuc (asinado electronicamente)
APROBACIÓN PROVISIONAL DE MODIFICACIÓN DA ORDENANZA FISCAL REGULADORA DA RECOLLIDA E ELIMINACIÓN DE R. S. U.
ADMINISTRACIÓN LOCAL — Municipal — Poio (Ordenanzas e Regulamentos, 03/04/2019)

O Pleno desta Corporación, en sesión ordinaria celebrada o día 26 de marzo de 2019, acordou a aprobación provisional do expedientes de modificación da Ordenanza Fiscal reguladora da taxa pola prestación do servizo de tratamento e eliminación dos resíduos sólidos urbanos. De acordo co establecido no artigo 17.2 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais sométese o expediente administrativo a exposición pública polo período de 30 días hábiles a contar dende o día seguinte ao da publicación deste anuncio no Boletín Oficial da Provincia, para que os interesados poidan examinalos na Secretaría Xeral do Concello e interpor perante o Pleno as reclamacións que consideren oportunas. O acordo considerarase definitivamente aprobado se durante o citado prazo non se presentaran reclamacións en contra do mesmo. (Asinado dixitalmente a marxe) O Alcalde: Luciano Sobral Fernández
APROBACIÓN INICIAL DO EXPEDIENTE DE MODIFICACIÓN DA RELACIÓN DE POSTOS DE TRABALLO DO PERSOAL FUNCIONARIO ADSCRITO Ó MUSEO PROVINCIAL DE PONTEVEDRA
ADMINISTRACIÓN LOCAL — Provincial — Deputación Provincial (Presupostos e cadros de persoal, 13/03/2019)

O Pleno da Deputación Provincial de Pontevedra na sesión extraordinaria que tivo lugar o día 4 de marzo de 2019, aprobou inicialmente o expediente de modificación da relación de postos de traballo do persoal funcionario adscrito ó Museo Provincial de Pontevedra mediante a transformación dun posto de técnico de administración xeral grupo A1, nivel 25, por un posto de xefatura de xestión de igual grupo de clasificación, nivel 29 e con dedicación. De conformidade co establecido no artigo 202 da Lei 2/2015, de 29 de abril, do emprego público de Galicia, dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra para os efectos de reclamacións, por un período de vinte días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), para que os interesados lexitimados poidan examinar o expediente e presentar as reclamacións que estimen oportunas. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” os correspondentes informes do expediente de modificación da relación de postos de traballo de personal funcionario adscrito ó Museo Provincial. O que se fai público para xeral coñecemento e efectos. Pontevedra, 4 de marzo de 2019.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
EDICTO VEHÍCULOS ABANDONADOS NO DEPÓSITO MUNICIPAL DE VIGO PARA SUBHASTA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/04/2019)

De conformidade co disposto no art.45 da Lei 39/15 do 01 de outubro, de procedemento administrativo común e réxime xurídico das administracións públicas, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. Rematado o prazo, proseguirá a tramitación para a venda dos vehículos en poxa pública e o tratamento residual dos mesmos mediante a entrega a un Centro Autorizado, segundo art.106.1 do Texto articulado da Lei de Tráfico R. D. 6/2015 de 30 outubro. Vigo, 26 de marzo de 2019 O ALCALDE PD O CONCELLEIRO-DELEGADO DE SEGURIDADE E MOBILIDADE CARLOS LÓPEZ FONT
APROBACIÓN DEFINITIVA DA MODIFICACIÓN ORZAMENTARIA 4-CRED EXTR-19
ADMINISTRACIÓN LOCAL — Municipal — Ponteareas (Presupostos e cadros de persoal, 02/05/2019)

O Pleno da Corporación Municipal do Concello de Ponteareas, en sesión ordinaria celebrada o día 16 de abril de 2019, adoptou o seguinte acordo: PRIMEIRO: Desestimar a reclamación presentada ao acordo de aprobación inicial do expediente de modificación orzamentaria número 4-CRED EXTR-19, de habilitación de créditos extraordinarios que se financian con baixas de créditos doutras aplicacións do Orzamento vixente, por un importe total de 447.252,14 euros. SEGUNDO: Aprobar definitivamente o expediente de modificación orzamentaria número 4-CRED EXTR-19 de habilitación de créditos extraordinarios que se financian con baixas de crédito doutras aplicacións do Orzamento vixente, por un importe total de 447.252,14 euros. O Alcalde-Presidente Asdo,/Xosé Represas Giráldez Sinatura Electrónica.
APROBACIÓN DEFINITIVA DO ORZAMENTO XERAL DO EXERCICIO 2019
ADMINISTRACIÓN LOCAL — Municipal — Valga (Presupostos e cadros de persoal, 15/01/2019)

O Pleno da Corporación Local, en sesión extraordinaria de data 30/11/2018, aprobou inicialmente o Orzamento Xeral e Anexos do exercicio 2019, acordo que pasa a ser definitivo xa que as alegacións presentadas non foron admitidas a trámite ao non estar fundamentadas por ningún dos motivos do artigo 170.2 do Real Decreto Lexislativo 2/2004 do 5 de marzo, sen prexuízo da posibilidade de interposición directa do recurso contencioso-administrativo recollido no artigo 171 do RDLex.2/2004, de 5 de marzo, que aprobou o Texto Refundido da Lei reguladora das Facendas Locais. En cumprimento do disposto no artigo 169.3 da mesma norma, procédese de seguido a efectuar o resumo por capítulos de dito Orzamento, que entrará en vigor unha vez se publique o presente anuncio no Boletín Oficial da Provincia de Pontevedra. Asemade, queda aprobada a plantilla de persoal, coa seguinte composición: En canto ao persoal laboral contratado como peón, de non estar condicionado pola subvención, o custo salarial ascenderá a 700,00 euros incluída á cota patronal, en xornada a tempo parcial de 25 horas semanais por un período de 6 meses sendo os traballos a desenvolver de interese xeral e social. A dispoñibilidade dos créditos queda condicionada á efectiva concesión da subvención e á disposición do crédito necesario. NOTA: As retribucións que constan nesta plantilla incorporan o concepto de antigüidade a período 2017 e debe ser actualizado a 2018. Asinado dixitalmente en data ao marxe. O alcalde, José Mª Bello Maneiro
APROBACIÓN DEFINITIVA DA MODIFICACIÓN DE CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 12/04/2019)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de 4 de marzo de 2019, sobre expedente de modificiación de creditos nº 8/19 e nº 9/19 de crédito extrordinario e suplemento de credito financiado con baixas por importe de 154.771,34 € e 15.228,66 €sendo o resumo de capítulos o que se detalla: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. O Alcalde Asdo: Arturo Grandal Vaqueiro DOCUMENTO ASINADO ELECTRONICAMENTE Ó MARXE.
APROBACIÓN INICIAL DA MODIFICACIÓN DO REGULAMENTO ORGÁNICO MUNICIPAL
ADMINISTRACIÓN LOCAL — Municipal — Mos (Ordenanzas e Regulamentos, 18/03/2019)

Aprobado inicialmente por acordo do Pleno deste Concello de 25.02.2019 a “Modificación do Regulamento Orgánico Municipal para a incorporación do Consello Municipal de Igualdade”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 4 de marzo de 2019 A Alcaldesa, Nidia Mª Arévalo Gomez (asinado electrónicamente)
EXPEDIENTE DE MODIFICACIÓN DE CRÉDITOS 1/2019
ADMINISTRACIÓN LOCAL — Municipal — Ribadumia (Presupostos e cadros de persoal, 22/05/2019)

Aprobado inicialmente polo Pleno do Concello de Ribadumia, na sesión celebrada o 30 de abril de 2019, o expediente de modificación de créditos nº 1/2019 consistente en créditos Extraordinarios e suplementos de crédito por importe de 77.000,00.- euros financiado con Remanente Líquido de Tesourería para Gastos Xerais e mediante baixas doutras partidas. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. Ribadumia, 08 de maio de 2019. O Alcalde, David José Castro Mougán.
RESOLUCIÓN DA ALCALDÍA POLA QUE SE NOMEAN OS PRESIDENTES/AS DAS COMISIÓNS INFORMATIVAS PERMANENTES
ADMINISTRACIÓN LOCAL — Municipal — Poio (Outros documentos, notificacións e informacións públicas, 22/07/2019)

Constituída a nova Corporación local con data 15 de xuño do 2019, visto o acordo adoptado en sesión plenaria de data dous de xullo do 2019 sobre creación e composición das Comisións informativas permanentes, de conformidade co disposto nos artigos 21.3 da lei 7/1985 de Bases de Réxime local; 38. d e 125 do RD 2568/1986; 61 da Lei galega de Administración local 5/199 Delegar a presidencia efectiva das Comisiones Informativas constituídas neste Concello nos seguintes concelleiros: O que se fai publico para xeral coñecemento Poio, a 8 de xullo de 2019 O Alcalde Fdo Luciano Sobral Fernandez